CELEX: 22007D0154
Language: sk
Date: 2007-12-07 00:00:00
Title: Rozhodnutie Spoločného výboru EHP č. 154/2007 zo  7. decembra 2007 , ktorým sa mení a dopĺňa príloha II (Technické predpisy, normy, skúšky a osvedčovanie) k Dohode o EHP

8.5.2008   
            
            
               SK
            
            
               Úradný vestník Európskej únie
            
            
               L 124/15
            
         
      ROZHODNUTIE SPOLOČNÉHO VÝBORU EHP
   
   č. 154/2007
   zo 7. decembra 2007,
   ktorým sa mení a dopĺňa príloha II (Technické predpisy, normy, skúšky a osvedčovanie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 139/2007 z 26. októbra 2007 (1).
            
         
               (2)
            
            
               Smernica Komisie 2007/28/ES z 25. mája 2007, ktorou sa menia a dopĺňajú niektoré prílohy k smerniciam Rady 86/363/EHS a 90/642/EHS, pokiaľ ide o maximálne hladiny rezíduí azoxystrobínu, chlórfenapyru, folpetu, iprodionu, lambda-cyhalotrinu, hydrazidu kyseliny maleínovej, metalaxylu-M a trifloxystrobínu (2), sa má začleniť do dohody.
            
         
               (3)
            
            
               Smernica Komisie 2007/29/ES z 30. mája 2007, ktorou sa mení a dopĺňa smernica 96/8/ES, pokiaľ ide o označovanie, propagovanie a prezentáciu potravín určených na použitie pri diétach so zníženou energetickou hodnotou na reguláciu telesnej hmotnosti (3), sa má začleniť do dohody.
            
         
               (4)
            
            
               Toto rozhodnutie sa neuplatňuje na Lichtenštajnsko,
            
         ROZHODOL TAKTO:
   Článok 1
   Kapitola XII prílohy II k dohode sa mení a dopĺňa takto:
   
               1.
            
            
               Do bodu 39 (smernica Rady 86/363/EHS) a bodu 54 (smernica Rady 90/642/EHS) sa dopĺňa táto zarážka:
               
                           „—
                        
                        
                           
                              32007 L 0028: smernica Komisie 2007/28/ES z 25. mája 2007 (Ú. v. EÚ L 135, 26.5.2007, s. 6).“
                        
                     
         
               2.
            
            
               Do bodu 54p (smernica Komisie 96/8/ES) sa dopĺňa toto:
               „, zmenená a doplnená týmito predpismi:
               
                           —
                        
                        
                           
                              32007 L 0029: smernica Komisie 2007/29/ES z 30. mája 2007 (Ú. v. EÚ L 139, 31.5.2007, s. 22).“
                        
                     
         Článok 2
   Znenie smerníc 2007/28/ES a 2007/29/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 8. decembra 2007 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 7. decembra 2007
      
         
            Za Spoločný výbor EHP
         
         
            predseda
         
         Stefán Haukur JÓHANNESSON
         
      
   
   
      (1)  Ú. v. EÚ L 100, 10.4.2008, s. 64.
   
      (2)  Ú. v. EÚ L 135, 26.5.2007, s. 6.
   
      (3)  Ú. v. EÚ L 139, 31.5.2007, s. 22.
   
      (4)  Ústavné požiadavky neboli oznámené.